Source: https://razsodisce.org/2019/06/zavrzba-pritozbe-luke-solmajerja-proti-sabini-obolnar-ona/
Timestamp: 2019-10-22 10:49:13+00:00
Document Index: 7861490

Matched Legal Cases: ['sodišče\n', 'sodišče ', 'sodišče ', 'sodišče ', 'sodišče ', 'sodišče ']

Zavržba pritožbe Luke Šolmajerja proti Sabini Obolnar (Ona) – Novinarsko častno razsodišče
Zavržba pritožbe Luke Šolmajerja proti Sabini Obolnar (Ona)
Novinarsko častno razsodišče je 28. 11. 2018 prejeli pritožbo Luke Šolmajerja, 29. 11. 2018 vsebinsko dopolnitev nanjo, izjavo iz 9. člena Pravilnika o delu NČR 11. 1. 2019, prispevek na katerega se pritožba nanaša pa 14. 1. 2019. Pritožnik urednici One Sabini Obolnar, v prispevku Nike Vistoropski Čezmerna telesna teža, stop!, ki je bil 23. 10. 2018 objavljen v reviji Ona, očita kršenje 1., 3., 4. in 5. člena Kodeksa novinarjev Slovenije.
Pritožba na Novinarsko častno razsodišče mora biti pripravljena v skladu s Pravilnikom o delu razsodišče in navodili, kako se pritožiti. V skladu z 11. členom Pravilnika mora biti pritožba oddana najpozneje v 30. dneh od objave prispevka, ki je predmet pritožbe. Prav tako morajo biti v skladu s Pravilnikom v pritožbi navedeni členi Kodeksa novinarjev Sloveniji, ki naj bi bili kršeni, kršitve pa obrazložene. Prispevek, na katerega se nanaša pritožba, je bil objavljen 23. 10. 2018, pritožba na razsodišče pa je bila oddana 28. 11. 2019, kar je 36 dni po objavi prispevka. Ker pritožba ni bila vložena v 30. dnevnem roku, jo je razsodišče v skladu z 11. členom Pravilnika zavrglo.